Cilj Unije je okrepiti njene znanstvene in tehnološke temelje z oblikovanjem Evropskega raziskovalnega območja, v katerem raziskovalci, znanost in tehnologija prosto krožijo, spodbujati njeno večjo konkurenčnost, vključno z industrijo […]. Zato Unija […]spodbuja podjetja, tudi mala in srednja, raziskovalne centre in univerze pri njihovih visokokakovostnih raziskovalnih in tehnološko razvojnih dejavnostih; podpira njihovo prizadevanje za medsebojno sodelovanje, pri čemer je njen glavni cilj omogočiti raziskovalcem, da neovirano sodelujejo prek meja, in podjetjem, da v celoti izkoristijo možnosti notranjega trga, […] z opredelitvijo skupnih standardov ter odpravljanjem pravnih in davčnih ovir za tako sodelovanje. Pri uresničevanju teh ciljev Unija v dopolnilo dejavnostim, ki potekajo v državah članicah, izvaja naslednje dejavnosti: (a) izvajanje raziskovalnih, tehnološko razvojnih in demonstracijskih programov s spodbujanjem sodelovanja s in med podjetji, raziskovalnimi centri in univerzami; (b) spodbujanje sodelovanja s tretjimi državami in z mednarodnimi organizacijami na raziskovalnem, tehnološko razvojnem in demonstracijskem področju Unije; (c) razširjanje in optimalizacija rezultatov raziskovalnih, tehnološko razvojnih in demonstracijskih dejavnosti Unije; (d) spodbujanje usposabljanja in mobilnosti raziskovalcev v Uniji. (člena 179 in 180 Pogodbe)

Cilj Cilj Agencije je učinkovito in uspešno upravljati programe, ki so ji zaupani v okviru 7. okvirnega programa (program Ljudje, Raziskave v korist MSP pri programu Zmogljivosti, temi Vesolje in Varnost programa Sodelovanje), zagotavljati učinkovite in uspešne storitve raziskovalni skupnosti ter zagotavljati centralizirane podporne storitve za 7. okvirni program posameznim službam Komisije za vsa področja posebnih programov Sodelovanje, Zmogljivosti in Ljudje. Cilj Agencije pri učinkovitem in uspešnem izvajanju programa je, da kot promotor Evropskega raziskovalnega prostora izboljša upravljanje projektov, vzpostavi tesne stike s končnimi upravičenci in zagotovi visoko stopnjo prepoznavnosti Evropske unije.

Naloge Agencija pri upravljanju projektov sklepa in upravlja sporazume o dodelitvi sredstev, kar zajema naslednje dejavnosti: — pripravo in objavo razpisov za zbiranje predlogov, — ocenjevanje predlogov, — pripravo in podpis sporazumov o dodelitvi sredstev, — spremljanje izvajanja projektov, vključno s sprejemanjem poročil in drugih izdelkov, — plačila, izterjave in uporabo sankcij iz člena 114(4) splošne finančne uredbe, zlasti tam, kjer so bile po naknadnih revizijah na ravni končnih upravičencev ugotovljene napake v prijavljenih stroških, — naknadno objavljanje in posredovanje rezultatov. Agencija glede podpornih storitev 7. okvirnega programa izvaja naslednje naloge: — nudi upravno podporo za objavo razpisov, — vodi elektronski sprejem predlogov, — nudi podporo za ocenjevanja na daljavo in ocenjevanja na kraju samem, — nudi podporo za pripravo obvestil o imenovanju in za plačila strokovnjakov, — vodi osrednjo podatkovno zbirko udeležencev 7. okvirnega programa (Unique Registration Facility – URF), vključno s podporo za preglede finančnih zmogljivosti izbranih upravičencev, — vodi službo za poizvedbe na področju raziskovanja (Research Enquiry Service).

1 Usmerjevalni odbor Sestavlja ga pet članov, ki jih imenuje Komisija. Sprejme organigram in letni delovni program Agencije potem, ko ga odobri Komisija. Poleg tega sprejema upravni proračun Agencije in njeno letno poročilo o dejavnostih. 2 Direktor Imenuje ga Evropska komisija. Skupaj z usmerjevalnim odborom vodi Agencijo, izvršuje upravni proračun, uvede sistema za upravljanje in notranjo kontrolo, prilagojena nalogam, zaupanim Agenciji, ter pripravlja poročila, ki jih mora Agencija predložiti Komisiji. 3 Zunanja revizija Evropsko računsko sodišče. 4 Organ za razrešnico Parlament na priporočilo Sveta.

Operativni proračun za poslovanje 811,2 milijona EUR odobritev za prevzem obveznosti in 679,5 milijona EUR odobritev plačil. Agencija izvršuje operativni proračun Komisije na podlagi sklepa Komisije o prenosu pooblastil. Upravni proračun 21,6 milijona EUR. Agencija avtonomno izvršuje upravni proračun. Število zaposlenih 31. decembra 2009 Začasna delovna mesta: 88 mest v načrtu delovnih mest, od tega 72 zasedenih. Pogodbeni uslužbenci: v načrtu je bilo 261 uslužbencev, od katerih jih je bilo na dan 31. decembra 2009 zaposlenih 238. Skupno število zaposlenih Odgovorni za: — upravljanje programov: 169 — podporne storitve za 7. okvirni program: 73 — upravne naloge: 69